Reën bring verligting – DieHoorn
Reën bring verligting
Die Swartberge was sedert Sondag 'n prentjie vanaf Oudtshoorn. Foto: Johann Coetzer
DAAR was groot verligting die naweek in die droogtegeteisterde Oudtshoorn-gebied nadat heelwat reën tussen Donderdagaand en Saterdag oor die gebied uitgesak het. Volgens inwoners is tussen 20 mm en 34 mm in die gebied gemeet.
Van die reënvalsyfers wat Die Hoorn ontvang het, is: 26 mm in Volmoed (Laubscher Coetzee), 26 mm in Calitzdorp De Bad-omgewing (Lorish Olivier), 31 mm in die Kammanassie (Ebon le Roux), 27 mm in Meiringspoort (Barry Meijer), 20,5 mm in Gamka-omgewing (Ernie Fourie), 20 mm in die Red Stone Hills-omgewing (Johan Strasheim) en 33 mm in die Kango Grotte-omge­wing (Andre Barnard).
Die vlak van die Raubenheimerdam, Oudts­hoorn se drinkwaterdam, het gister op 35,53% gestaan nadat 22 mm reën by die dam en dik sneeu op die Swartberge geval het.
Verlede Donderdag voordat dit in die gebied begin reën het, was die dam net 31,54% vol.
Maar die grootste aanvanklike opwinding die naweek is veroorsaak deur wydverspreide sneeu; volgens talle Oudtshoorniete die meeste wat hulle die laaste dekade of twee op die Swartberge gesien het. Ook die Kammanassieberge en die Outeniqua-berge was wit van die sneeu.
Die Swartbergpas is reeds Vrydag gesluit as gevolg van dik sneeu wat die pad tot oor die berg gevaarlik gemaak het vir alle voertuie behalwe 4X4-voertuie. Mense het egter voortgegaan om met 2X4- en gewone sedanmotors die modderige en gladde pas aan te durf met talle wat op die pas vasgeval het. Die pas is gister weer geopen maar ligte voertuie is gemaan om die pas eerder te vermy.
Heelwat skade is klaarblyklik deur die nat en modderige toestande en die baie voertuie op die pas aan die padoppervlak aangerig.
Nederlandse kundige gee raad
IN die tydperk van nege dae wat die toerisme-kundige Martin Huizinga van Nederland Oudtshoorn en die Klein Karoo besoek...
CapeNature: Fire awareness an all year round priority
CapeNature statistics show that more than 90% of fires in the Western Cape are human induced accidental fires that...
Nuwe, skoon lewe vir rioolplaas
Deur Liesel le Roux OUDTSHOORN se rioolplaas het 'n lang pad gekom sedert 12 Februarie 2015 toe 'n berig oor...
Rosevalley kry bome
Skoolseun se vullisplan
Prins Alberter na groot wetenskapuitstalling Deur Marlene Malan ROMMELSTROOIERY in Prins Albert het 'n erns­tige omgewingskwessie geword. Dit ontsier...
Oppas vir bome op George
DIE George Munisipaliteit waarsku mense om weg te bly van bome wat lyk asof dit doodgaan omdat honderde bome...
Bestuur water só
Wes-Kaap rampgebied KUNDIGES by 'n waterberaad verlede week in Goudini het uitgewys dat die Wes-Kaap as gevolg van klimaatsverandering...
Dear Mr Mayor, in conflict with Minister Anton Bredell's EIA ruling, no flight operations are permitted over town after...